# **PRIMARIA ORASULUI SIMERIA**

# **SERVICIUL URBANISM**

# **AMENAJAREA TERITORIULUI**

# Nr. 18157/14.12.2023

**RAPORT DE SPECIALITATE**

Privind aprobarea Planului Urbanistic de Detaliu

pentru investiţia:

PUD--,,AMENAJARE ZONĂ DE SERVICII ŞI UTILITĂŢI PUBLICE CU CONSTRUCŢII AFERENTE’’

iniţiatori/beneficiari- OGNEAN DARIUS, OGNEAN ALINA VASILICA

 localitatea Simeria, CF nr.67813 Simeria, f.nr., Jud.Hunedoara

 Subsemnatul,Matiş Nicolae Alin,în calitate de Arhitect-şef în cadrul Primăriei oraşului Simeria,Serviciul Urbanism şi Amenajarea Teritoriului, aduc la cunoştinţa membrilor Consiliului Local al Oraşului Simeria că, în urma şedinţei de avizare a Comisiei Tehnice de Amenajare a Teritoriului şi de Urbanism din cadrul Primăriei oraşului Simeria, comisie cu rol consultativ, s-a eliberat avizul Arhitectului-şef al oraşului Simeria cu nr. 04 din 30.08.2023.

 Subiectul aprobării îl constituie realizarea obiectivului: PUD-,,AMENAJARE ZONĂ DE SERVICII ŞI UTILITĂŢI PUBLICE CU CONSTRUCŢII AFERENTE’’, iniţiatori/beneficiari- OGNEAN DARIUS, OGNEAN ALINA VASILICA, localitatea Simeria, CF nr.67813 Simeria, f.nr., Jud.Hunedoara, cu acces din drum vicinal 713, loc.Simeria, pe terenul înscris în C.F. nr.67813 Simeria,nr.cad.67813, în suprafaţă totală de 5200 mp., beneficiari fiind OGNEAN DARIUS, OGNEAN ALINA VASILICA.

Pentru realizarea acestei investiții s-a eliberat Certificatul de urbanism nr. 9/22.02.2023, iar documentația depusă pentru aprobarea Planului Urbanistic de Detaliu cuprinde toate avizele solicitate prin acest certificat.

Terenul este situat în intravilanul localităţii Simeria conform P.U.G.aprobat prin HCL nr.45/1999,prelungit prin HCL nr.169/2018, zona de referinţă 5C-ZI.p, respectiv zona pentru unităţi industriale propuse (meşteşugărească şi prestări propuse) şi are categoria de folosinţă de teren arabil.

Terenul va avea destinaţia dată prin PUD de zonă cu construcţii cu rol administrativ, desfăşurare activităţi utilitate publică.

Prevederi PUD :

POT max. = 13,94%|

 CUT maxim = 0.139

Regim de construire: izolat.

H max. la cornişă-parter: 5,00 m

Retragerea minimă faţă de aliniament: 3,25 m

Retrageri minime faţă de limitele laterale: 1,00 m şi 15,25 m

Retrageri minime faţă de limitele posterioare: 44,00 m

Acces din drum public (C.F. nr.68246 Simeria).

Echiparea tehnico-edilitară : alimentarea cu apă a obiectivului se va face prin branşarea la reţeaua de apă existentă, canalizarea se va realiza prin amplasarea de cuvă etanş vidanjabilă, alimentarea cu energie electrică se va realiza prin extinderea reţelei electrice şi amplasarea de panouri fotovoltaice.

Planul urbanistic de detaliu se va aproba de către Consiliul Local al oraşului Simeria conform art.56,alin.6 şi Anexei nr.1 din Legea nr.350/2001 privind amenajarea teritoriului si urbanismul, cu modificările şi completările ulterioare.

În conformitate cu art.nr.56,alin.4 din Legea nr.350/2001 privind amenjarea teritoriului şi urbanismul,republicată,cu modificările şi completările ulterioare: „*perioada de valabilitate a documentaţiilor de amenajare a teritoriului şi de urbanism se stabileşte de către autoritatea administraţiei publice locale abilitată să aprobe documentaţia,în conformitate cu gradul de complexitate şi cu prevederile acesteia*”, propun ca acest termen sa fie de **2 ani.**

La documentaţia PUD au fost anexate documente aferente informării şi consultării publicului, precum şi Raportul nr.12692/28.08.2023 privind informarea şi consultarea publicului pentru investiţia menţionată mai sus, spre însuşire de către Consiliul Local al oraşului Simeria.

În conformitate cu prevederile Legii nr.52/2003 privind transparenţa decizională în administraţia publică locală, proiectul pentru aprobarea PUD se supune dezbaterii publice, respectiv procedurii de transparenţă decizională.

Faţă de cele mai sus menţionate, consider că iniţiativa este legală, necesară şi oportună .

ARHITECT-ŞEF,

NICOLAE-ALIN MATIŞ